Iz Savudrijske vale, nešto prije 17 sati, ribari su imali priliku promatrati slovensku ratnu topovnjaču Triglav.

Topovnjača je, prema pisanju 24 sata, plovila prema tršćanskom zaljevu, u koparsku luku.

Slovenska ratna flota, uz Triglav, ima još jedan suvremeni bojni brod Ankaran. Triglav je prvi ratni brod ruske proizvodnje koji se našao u floti jedne članice NATO-a.

Slovenci su se prije sedam godina dokopali dobrano naoružane 50-metarske topovnjače tako što su je kupili od Rusa za 50 milijuna dolara iskoristivši tako slovenski dio naslijeđenog klirinškog duga bivšeg Sovjetskog Saveza prema bivšoj Jugoslaviji.

Prolaz ratne topovnjače iz međunarodnih voda u luku Kopar samo je još jedan dokaz pomno planiranih slovenskih manevara. Slovenska strana arbitražom nije uspjela ostvariti primarni cilj, a to je dodir teritorijalnih voda s međunarodnim vodama, čime bi postala pomorska zemlja – kaže savudrijski ribar Danilo Latin.

Slovenci su do sada mogli, a i sada mogu, neovisno o prošlotjednoj arbitraži nesmetano uplovljavati i isplovljavati iz svojih luka kroz hrvatske teritorijalne vode.